***Tenebrio obscurus*** er en skyggebille som stort sett finnes inne i hus der den kan gjøre skade på tørre matvarer.

Utseende
--------

En middelsstor (14-17 millimeter), avlang, matt, mørk skyggebille. Den ligner mye på den nærtbeslektede stor melbille (*Tenebrio molitor*), men er mørkere på farge.

Levevis
-------

Skyggebillene har utpregede tilpasninger til å overleve i tørre miljøer, med meget tykk, vanntett kutikula og velutviklede ekskresjonsorganer (malpighiske rør) som tar vare på det aller meste av fuktigheten. De fleste av artene lever da også i tørre omgivelser, men det finnes også arter som lever blant annet i sopp. Stort sett lever skyggebillene av ulike slags dødt plantemateriale.

Skadedyr
--------

Larve av melbillen *Tenebrio molitor* (Tenebrionidae, Coleoptera).   
Den lyse larven har nylig skiftet hud, og er bløthudet. Larven kan nå vokse (utvide seg), men snart er den nye huden herdet. Videre vekst kan da ikke skje før neste hudskifte. Den gamle tomme huden ligger ved siden av. Den mørke larven har et herdet hudskjellet med normal farge.
Melbiller (slektene *Tenebrio* og *Tribolium*) er brysomme skadedyr på lagrede matvarer, særlig mel, kjeks, brødvarer og lignende. Deres tørketilpasninger gjør at de kan leve bare på tørt mel. Disse billene er lette å holde i kultur, og derfor er larvene deres, såkalte melormer, vanlig brukt som fôr til kjæle- og laboratoriedyr, også noen ganger til menneskeføde. Larver av denne blir spesielt oppdrettet som for til mindre krypdyr og amfibier som holdes som kjæledyr - de er mindre enn larvene til stor melbille og derfor av en mer passende størrelse for små dyr.

Utbredelse
----------

Denen arten har en kosmopolittisk utbredelse i hus. Arten har bare blitt registrert med sikkerhet én gang i Norge (i ytre Telemark) og det vurderes ikke som sannsynlig at den vil etablere seg her

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Gruppen (infraorden) Cucujiformia
			* Overfamilien heteromerer, Tenebrionoidea Latreille, 1802
				+ Familien **skyggebiller**, Tenebrionidae Latreille, 1802
					- Underfamilien skyggebiller, Tenebrioninae Latreille, 1802
						* Stammen Tenebrionini Latreille, 1802
							+ Slekten *Tenebrio* Linnaeus, 1758
								- ***Tenebrio obscurus*** Fabricius, 1792

Referanser
----------

1. ↑  «Artsdatabankens artsopplysninger». Artsdatabanken. 17. oktober 2020. Besøkt 17. oktober 2020.
2. ↑  «Artsdatabankens navneopplysninger med artstre». Artsdatabanken. 17. oktober 2020. Besøkt 17. oktober 2020.
3. ↑  Artsdatabanken - *Tenebrio obscurus*  og  besøkt 6.1. 2022

Kilder
------

* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.

Eksterne lenker
---------------

* Bilde av arten
* (en) *Tenebrio obscurus* i Encyclopedia of Life Rediger på Wikidata

* (en) *Tenebrio obscurus* i Global Biodiversity Information Facility Rediger på Wikidata

* (no) *Tenebrio obscurus* hos Artsdatabanken Rediger på Wikidata

* (sv) *Tenebrio obscurus* hos Dyntaxa Rediger på Wikidata

* (en) *Tenebrio obscurus* hos Fauna Europaea Rediger på Wikidata

* (en) *Tenebrio obscurus* hos ITIS Rediger på Wikidata

* (en) *Tenebrio obscurus* hos NCBI Rediger på Wikidata

* (en) *Kategori:Tenebrio obscurus* – bilder, video eller lyd på Wikimedia Commons Rediger på Wikidata

* *Tenebrio obscurus* – detaljert informasjon på Wikispecies Rediger på Wikidata